Entre las primera mencions trobamos Urera (aglutinau con la preposición "de" en la forma Durera en 1131). Esta variant tamién se troba como apelliu toponimico d'Urera en la Baixa Edat Meya, coexistindo con d'Orera. En lo termin municipal d'esta localidat bi ha dos microtoponimos referents esta variant: Barranco de Valdeurera y Camino de Valdeurera. Bells autors lo relacionan con l'arabe hurayra ("gateta"), pero n'este caso tendría una f- inicial.